 Ibrahim Attahiru: Buhari àti Osinbajo kò lọ fún ìsìnkú àwọn ọmọ ogun, ọmọ Naijiria yarí Ọjọ Satide ni wọn sin oku General Ibrahim Attahiru ati awọn yooku ti wọn ba iṣẹlẹ naa rin ni ilu Abuja. Ọgagun mẹta mii lo tun wa ninu baalu naa. Botilẹ jẹ pe Buhari sọ ninu atẹjade kan pe iku awọn eeyan naa jẹ iyalẹnu ati ibanujẹ fun oun, minisita fun eto aabo, Ajagunfẹhinti Bashir Magashir, lo ṣoju rẹ nibi ayẹyẹ isinku naa. Wo àwọn orílẹèdè tí ìbálòpọ akọsákọ ti lòdì sí òfin Wo àwọn àwòràn láti ibi ìsìnkú àwọn ọmọ ogun Naijiria tó kú nínú ìjàmbá bàálù ní Kaduna Bíborí àwọn agbésùnmọḿí lọnà táa lé fi ṣé ìrántí Ọgágun Attahiru -Tinubu Wọn ò bí Baba Ijesha dáa kó sọ pé kò mọ mí rí - Agbẹjọrò Adesina Ogunlana TAMPAN pàṣẹ pé director kankan kò gbọdọ pe Nkechi Blessing àti Adams Kehinde sí iṣẹ mọ Mo dúpẹ pé ìgbà tí mo wà nínú Jesu ni mo lọ sẹwọn, tó bá jẹ pé mo wà nínú áyé ni ... - Wòlìí Genesis Lootọ ni awọn eekan ilu kan wa nibi isinku naa, ṣugbọn aisi nibẹ Buhari jẹ awọn ọmọ Naijiria logun pupọ. Awọn kan ri iku awọn sọja naa gẹgẹ bi adanu nla ni Naijiria, ti wọn si sọ pe bi Buhari ati Osinbajo ko ṣe lọ fun isinku wọn tumọ si pe ẹni awọn ọmọ ogun ko jamọ nkankan loju wọn. Ṣugbọn, awọn kan tun sọ pe awuyewuye to n waye naa ko ni itumọ, pe nkan to ṣe pataki julọ fun awọn ọmọ Naijiria ni lati ṣọfọ ki wọn o si gbadura fun orilẹ-ede wọn nitori adanu yii. FaladeTolu_ sọ pe Buhari ko bọwọ fun iku ọga agba nileeṣẹ ologun, ṣe a wa le sọ pe ẹmi awọn to wa loju ogun ja mọ nkankan lọwọ rẹ? Awọn ọmọ Naijiria kan ṣe atilẹyin fun Buhari. GoziconC sọ pe ṣe Goodluck Jonathan lọ fun isinku ọga rẹ, Aarẹ Umaru Musa Yaradua lọdun 2010... ti ko ba ti si ẹni to le fi aworan han pe o wa nibẹ, ẹ kẹ ka sọ nkan mii. xndagi ni tiẹ sọ pe kii ṣe ẹṣẹ tabi ọtẹ bi Buhari ko ṣe lọ fun isinku naa. O ni ẹnikẹni ti inu ba n bi, le gbe majele jẹ. Wo àwọn àwòràn láti ibi ìsìnkú àwọn ọmọ ogun Naijiria tó kú nínú ìjàmbá bàálù ní Kaduna Awọn ọmọ ologun ofurufu duro ti posi oku ọkan lara awọn akẹẹgbẹ wọn to ba ijamba naa lọ. Eto isinku ti n waye fun awọn ọmọ ogun Naijiria to padanu ẹmi wọn ninu ijamba baalu to waye ni Kaduna lọjọ Ẹti. Iyawo oloogbe naa lo wọ aṣọ dudu, lasiko to de mọṣalaṣi Grand Central Mosque, Abuja, nibi ti eto isinku ọkọ rẹ ti waye Ọkọ yii ni wọn fi gbe oku ọgagun naa wa si Mọṣalaaṣi nla ti ilu Abuja Awọn iboji yii ni wọn ti gbẹ silẹ fun oku ọgagun naa, ati awọn ọmọ ogun to ku pẹlu rẹ ninu ijamba baalu naa to waye ni Kaduna lọjọ Ẹti. Bayii ni awọn ọmọ ogun ṣe fi ibọn yinyin dagbere fun awọn akẹẹgbẹ wọn to kú Aṣoju aarẹ Buhari n gbe asia orilẹ-ede Naijiria fun ẹbi awọn oloogbe Diẹ lara ẹbi awọn oloogbe nibi eto isinku naa lasiko ti wọn n tẹwọ gba asia Naijiria Àdánù àti ìbànújẹ ńlá ni iku ọgá àgbà àwọn ọmọgun Nàìjíríà jẹ -Ààrẹ Buhari Minisita feto aabo Naijriia ti kan si aarẹ Muhammadu Buhari lati fi iroyin iku ọga agba awọn ọmọ ogun Naijiria to leti nile ijọba lAbuja. Lalẹ ọjọ Ẹti ni abẹwo yi waye lẹyin ti ọkọ baalu to n gbe Ọgagun Ibrahim Attahiru ati awọn ọmọ ogun Naijiria mẹwaa mii kagbako ni papakọ ofurufu Kaduna. Aarẹ Buhari ṣapejuwe iku awọn ọmọ ogun yi gẹgẹ bi adanu ati ibanujẹ nla to ṣi ṣapejuwe wọn gẹgẹ bi akinkanju to fi ẹmi wọn lele fun alaafia ati aabo Naijiria Aarẹ nikan kọ lo kẹdun iku wọn, Gomina ipinlẹ Kaduna Nasir El Rufai naa ti sọrọ lori iṣẹlẹ yi. El Rufai ṣapejuwe Ọgagun Ibrahim gẹgẹ bi irawọ to n tan ti iku rẹ mu ki Naijiria padanu akin to n ṣapa lati koju ọta ilẹ yi Ni bayi, ileeṣẹ ọmọ ogun Naijiria labẹ akoso ọgagun agba ẹka alaabo,Lucky Irabor ti ni ki wọn ṣe agbekal igbimọ iwaii lori iṣẹlẹ naa. O ni awọn ọmọ ogun ko ni yẹ ko ni gbo nipa kikoju awọn ipenija aabo to n ba ba Naijiria. Ọkọ mi bá àwọn ọmọ wa sọrọ lágo kan kó tó wọ bàálù tó já, àmọ háà! - Ìyàwó Olasunkanmi Olawunmi Wọn yi lorukọ awọn mii to kọwọrin pẹlu Ọgagun Ibrahim Attahiru: 1. LT GEN I ATTAHIRU.2. BRIG GEN MI ABDULKADIR.3. BRIG GEN OLAYINKA.4. BRIG GEN KULIYA.5. MAJ LA HAYAT.6. MAJ HAMZA.7. SGT UMAR.8. FLT LT TO ASANIYI.9. FLT LT AA OLUFADE.10. SGT ADESINA.11. ACM OYEDEPO. Ìròyìn tó n tẹ wá lọwọ nísìyí ń sọ pé, ọkọ òfurufú ti ọmọ ogun ojú òfurufú wà nínú rẹ já, ni alẹ yìí. Ǹkan tó ṣe okùnfa ìṣẹlẹ kò tí sí ẹni to le fi ìdí rẹ múlẹ. Nínú àtẹjáde kan ti adari ètò ìròyìn àti ìbá ará ìlú ṣe Edward Gabkwet fọwọsí sàlàyé pé ìwádìí sì n lọ lọwọ lórí ìṣẹlẹ náà Ìròyìn fi ìdí rẹ múlẹ pé, olórí ọmọ ogun Nàìjíríà Ibrahim Attahiru wà nínú ọkọ ofurufu náà, tí ó sì ti jẹ ọlọrun nipe Gẹgẹ bi agbẹnusọ ilé iṣẹ ọmọ ogun Yerima Muhammed ṣe fi ìdí rẹmúlẹ fún BBC. Ó ní, ọgá àgbà àti àwọn èèkàn mííràn ń lọ sí Kaduna fún ètò ìkẹkọọ jáde àwọn ọmọogun ni Kaduna Yerima sọ fún BBC pé ènìyàn mẹjọ ló wà nínú ọkọ òfurufu náà. Tani Ibrahim Attahiru? A bi Attahiru ni ọjọ kẹwàá, oṣù kẹjọ ọdún 1966 ni Doka ìjọba Ibilẹ Kaduna North ìpínll Kaduna, tí ó sì kàwé gboye ni ilé ẹkọ àwọn ọmọ Pgun Naìjíríà. Ó bẹrẹ iṣẹ ẹka ọmọogun ni oṣù kíní ọdún 1984 tí ó sì gba ipì líetit ni ọdún 1986 Ó kàwé gbá oyè onípò kejì nínú ìmọ ètò ọmọ ògun Strategic Managbement and Policy Studies Ọgágún àgbà naáà ti di oníruuru ipò mú ninu iṣẹ tó yà láàyò. Attahiru sáájú ètò BARASS ninu oṣù kẹsan ọdún 2000 nibi tó ti salaboju tó ètò àwọn ọmọ ogun ilé gẹẹsì. Bákana náà lo darí NIBATT 19 ECOMOG ni Liberia. : Oriṣiriṣi oko ọrọ ni awọn ọmọ Naijiria ti n ju lu Aarẹ Muhammadu Buhari ati igbakeji rẹ, Yemi Osinbajo, paapaa lori Twitter, nitori bi wọn ko ṣe lọ sibi isinku ọga awọn ọmọ ogun ati awọn ọmọ ogun mẹwa mii to ku ninu ijamba baalu lọjọ Ẹti. 